text: بھارت ہاتھ سے بنے ہوئے کپڑوں اور دستکاری کی گوناگوں اشیاء کی وسیع روایات سے مالا مال ملک ہے، جس کی ستائش کرنے والے اور خریدار نہ صرف ملک میں بڑی تعداد میں موجود ہیں بلکہ بیرونی ملک کے لوگوں کو بھی یہ اپنی طرف راغب کرتی ہیں۔ چاہے یہ آندھراپردیش اور اڈیشہ کی نفیس قسم کی بنی اِکات ساڑیاں ہوں، گجرات کی پٹن پٹولا ہو یا اترپردیش میں بنارس کی سلک کی ساڑیاں ہوں یا مدھیہ پردیش کی مہیش وری ہو یا تمل ناڈو کی لکڑی اور پتھر پر کی گئی نقاشی کی دستکاری ہو، یہ سبھی ہینڈلوم اور دستکاری کی وسیع اشیاء دنیا کو فراہم کرتی ہیں۔